600 કરોડની ખોટને બદલે યસ બેન્કે 129 કરોડનો નફો કર્યો : આંકડાઓ છે ચોંકાવનારા, એસબીઆઈએ કરી કમાલ - GSTV
રાણા કપૂરના કાંડને કારણે વિવાદાસ્પદ બનેલ યસ બેંક અને બાદમાં એસબીઆઈના નેજા હેઠળ આવેલ યસ બેંકે બીજા કવાર્ટરમાં અણધાર્યો નફો કર્યો છે. બજાર અનુમાન હતું કે યસ બેંક જુલાઈ-ઓગષ્ટના સમયગાળામાં 306 કરોડની ખોટનું અનુમાન હતુ, જેની સામે બેંકે નફો કર્યો છે.
600 કરોડની ખોટ બાદ 129 કરોડનો નફો
યસ બેંકને ગત વર્ષે બીજા ત્રિમાસિકગાળામાં 600 કરોડની ખોટ થઈ હતી, જેની સામે આ વર્ષે 129 કરોડનો નફો થયો છે. જોકે બેંકની મુખ્ય વ્યાજની આવક ઘટી છે. Q2FY21માં Net Interest Income(NII) 2186 કરોડ રૂપિયાથી ઘટીને 1973 કરોડ રૂપિયા રહી છે.
એસેટ ક્વોલિટી કાબૂમાં
બેંકો માટે નફા કરતા સૌથી મહત્વના ગણાતા એનપીએ યસ બેંકના કાબૂમાં જોવા મળ્યા છે. ગ્રોસ નોન પરફોર્મિંગ એસેટ(GNPA) 17.3%થી ઘટીને 16.9% થયા છે. સામે પક્ષે નેટ એનપીએની ટકવારી પણ 4.96%થી ઘટીને 4.71% થઈ છે.
નફો વધ્યો છતાં આવક ઘટી
સૌથી મહત્વનો આંકડો પ્રોવિઝનનો હોય છે. યસ બેંકનો નફો વધ્યો છે પરંતુ, આવક ઘટી છે પરંતુ, કોરોનાના કપરા કાળમાં બેંકના બેડ લોન માટેના પ્રોવિઝન્સ કાબુમાં રહ્યાં છે, જે ઉત્સાહજનક છે. યસ બેંકે ચાલુ નાણાંકકીય વર્ષમાં 1086 કરોડનું પ્રોવિઝનિંગ કર્યું છે, જે ગત વર્ષે સમાન સમયગાળામાં 1336 કરોડ હતું અને અગાઉના એપ્રિલ-જુન ત્રિમાસિકગાળામાં 1187 કરોડ રૂપિયાના હતા.